

LĒMUMS

Ādažos, Ādažu novadā

2024. gada 25. jūlijā **Nr.** **295**

**Par izmaiņām Centrālās pārvaldes Attīstības un projektu nodaļas struktūrā**

Ādažu novada pašvaldības dome izskatīja Centrālās pārvaldes Attīstības un projektu nodaļas (turpmāk – APN) vadītājas iesniegumu (reģ. Nr. ĀNP/1-21-2/24/42) par izmaiņām nodaļas struktūrā, jo vairāku mēnešu laikā pašvaldībai nav izdevies nokomplektēt APN vadītājas vietnieka amatu.

APN ierosina slēgt vakantu amatu “Vadītāja vietnieks” un izveidot jaunu amatu “Vecākais eksperts - projektu vadītājs”, lai nodrošinātu nodaļai paredzēto funkciju izpildi, jo tuvākajā laikā tiks uzsākti darbi pie vairākiem nozīmīgiem būvniecības projektiem, kā arī esošie projekti rada esošajiem darbiniekiem lielu noslodzi, tāpēc ir nepieciešams piesaistīt jaunu darbinieku, kas veiktu vecākā eksperta pienākumus, atslogotu esošos darbiniekus un sniegtu iespēju pašvaldībai pilnvērtīgi īstenot starptautiskos projektus.

Jaunas amata vietas uzturēšanai 2024. gadā nav vajadzīgi papildu finanšu līdzekļi, jo finansējums ir paredzēts nodaļas budžeta tāmē. Vienlaikus, vecākā eksperta alga ir zemāka par vadītāja vietnieka algu, tādējādi, līdz š.g. gada beigām būs budžeta līdzekļu ekonomija 1081,41 *euro* apmērā. 2025. gadā ietekme uz pašvaldības budžetu būs 30 149 *euro*.

Pamatojotiesuz Pašvaldību likuma 10. panta pirmās daļas 14.punktu, Valsts un pašvaldību institūciju amatpersonu un darbinieku atlīdzības likuma 2. panta pirmās daļas 14. punktu, 5. panta pirmās daļas 2., 4., 7., 8., 10. punktu un 7. panta ceturto daļu, Ministru kabineta 2022. gada 26. aprīļa noteikumiem Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība”, pašvaldības Amatu klasificēšanas darba grupas 04.07.2024. atzinumu, kā arī Finanšu komitejas 17.07.2024. atzinumu, Ādažu novada pašvaldības dome

**NOLEMJ:**

1. Ar 2024. gada 1. augustu likvidēt Centrālās pārvaldes Attīstības un projektu nodaļas struktūrā amatu „Vadītāja vietnieks ”.
2. Ar 2024. gada 1. augustu izveidot Attīstības un projektu nodaļas struktūrā jaunu amatu „Vecākais eksperts – projektu vadītājs”, profesijas kods 2422 09, amata grupa 39.1. „Projektu vadība un īstenošana”, saimes apakšgrupa III, mēnešalgu grupa 10, mēnešalga 1807,00 *euro*.
3. Lēmuma 1. punkta izpildei:
   1. veikt grozījumus Ādažu novada pašvaldības domes 28.12.2023. lēmuma Nr. 499 „Par pašvaldības amatpersonu un darbinieku mēnešalgām 2024. gadā” 2. pielikuma sadaļā “Attīstības un projektu nodaļa” (pielikumā);
   2. nepieciešamo finansējumu nodrošināt no Attīstības un projektu nodaļas 2024. gada budžeta tāmes līdzekļiem.
4. Pašvaldības Centrālās pārvaldes Grāmatvedības nodaļas vadītājai veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU